
REFERAT DE APROBARE  A PROIECTULUI DE HOTĂRÂRE
Privind  aprobarea Regulamentului privind conditiile de desfasurare a activitatilor de comert stradal - terase pe raza Municipiului Timisoara


    Potrivit art.129 alin.(1) si alin. (2) lit. c din OUG nr.57/03.07.2019 privind Codul Administrativ, cu modificările și completările ulterioare, Consiliul local are inițiativă și hotărăște, în condițiile legii, în toate problemele de interes local, avand atributii privind administrarea domeniului public si privat al Municipiului Timisoara,  precum si atributii in asigurarea unui mediu favorabil infiintarii si/sau dezvoltarii afacerilor, inclusiv prin valorificarea patrimoniului existent potrivit  art. 129 alin (4) lit. f din Codul administrativ.
    In ultimii ani  au fost foarte multe solicitari pentru amplasarea teraselor in Municipiul Timisoara,  dar,  de multe ori au fost amplasate aleatoriu, fapt ce a dus la deteriorarea imaginii urbanistice a mai multor zone din Municipiul Timisoara.  Autoritatea publica locala are obligatia supravegherii activitatii agentilor economici din Municipiul Timisoara pentru a asigura respectarea prevederilor legale si asigurarea unui climat de siguranta atat pentru agentii comerciali cat si pentru clientii acestora. 
	    Astfel,  propunem promovarea acestei hotărâri prin care să se aprobe modificarea prevederilor  HCLMT nr. 43/ 2011  - Regulamentul privind condițiile de desfășurare a activităților de comert stradal – terase sezoniere pe raza Municipiul Timișoara, aratam unele modificari preconizate : se prezinta tipul de mobilier de terasa care poate fi amplasat in municipiul Timisoara, modul de amplasare a mobilierului in fata punctului de alimentatie publica pe o serie de strazi din zona cartierelor istorice ale Municipiului Timisoara, s-a prevazut obligatia ca societatile care amplaseaza terase in zona pietonala sa asigure zona de trecere a autospecialelor de politie, pompieri, sa lase loc pentru circulatia pietonala de 1,2 m, etc. De asemenea, ca o prevedere noua s-a stabilit faptul ca  se poate amplasa mobilier de terasa pe o adancime de maxim 1 m pe toata lungimea frontului stradal, exclusiv mese si scaune cu conditia prezentarii unui plan de amenajare a terasei care va fi avizat de catre arhitectul sef. 
              În concluzie, propunem spre analiza Comisiilor din cadrul Consiliului Local al Municipiului Timisoara proiectul privind conditiile de desfasurare a activitatilor de comert stradal – terase pe raza Municipiului Timisoara.

